
REFERATUL DE APROBARE A PROIECTULUI DE HOTĂRÂRE
[bookmark: _Hlk115092091][bookmark: _Hlk115081534]privind depunerea și implementarea proiectului „Reabilitare Școala Gimnazială 1- Școala Verde Inteligentă”, pentru a accesa fondurile europene nerambursabile prin Planul Național de Redresare și Reziliență 2020-2026, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice 


1. Descrierea situației actuale
În prezent,  clădirea Școlii Gimnaziale nr. 1, situată pe str. Comănești nr. 3, CF 404301, este mare consumatoare de energie ținând seama de activitatea desfășurată în această unitate și de anul construcției acesteia. Clădirea scolii este alcătuită din doua corpuri separate structural si executate in etape diferite, primul corp de clădire fiind construit în anul 1847. Clădirile și curțile aferente Școlii Gimnaziale nr.1, nu au a beneficiat de un concept unitar de amenajare, intervențiile în zona efectuându-se sporadic și izolat în funcție de necesitățile curente.
Ca urmare a realizării documentației topo-cadastrale a rezultat o zonă de intervenție de 1831,00 mp conform Extras de carte funciară nr.404301 din care Sc=918,00 mp.
Zona de intervenție a proiectului, clădirile și curțile aferente Școlii Gimnaziale nr.1, nu a beneficiat de un concept unitar de amenajare, intervențiile în zona efectuându-se sporadic și izolat în funcție de necesitățile curente.
Școala Gimnazială nr. 1 beneficiază în prezent de următoarele spații:
-	Corpul C1 în regim de înălțime S+P+1E cu Sc=565 mp și Sd=1695 mp;
-           Corpul C2 în regim de înălțime Sp+P+1Ep cu Sc=353 mp și Sd=925 mp;
-	Curte betonată delimitată de clădirea principala pe două laturi , gard cu poartă acces pe celelalte două laturi;
-	Curte interioară neamenajată fără acces direct.
Corpurile de clădire C1 și C2 prezintă degradări/fisuri ale zidurilor exterioare și infiltrații la subsol. Instalațiile de apă, încălzire și instalațiile electrice sunt depășite atât din punct de vedere tehnic cât și al capacității.
 	Pentru a putea realiza creșterea performanțelor energetice a acestei clădiri publice în concordanță cu prevederile legislației actuale,  la deschiderea apelului de proiecte și în vederea depunerii proiectului spre finanțare în cadrul apelului de proiecte care se va deschide prin Componenta 5 – Valul Renovării – Planul Național Redresare și Reziliență (PNRR 2020-2026) se impun măsuri de reabilitare termică a clădirii.
  		
2. Schimbări preconizate și rezultate așteptate

	Obiectivul general al proiectului îl reprezintă creşterea eficienţei energetice a clădirii „Reabilitare Școala Gimnazială 1- Școala Verde Inteligentă”, prin realizarea unor lucrări de intervenţie care determină diminuarea consumurilor energetice și lucrări conexe care contribuie la implementarea proiectului.
Reducerea consumului de energie pentru încălzirea clădirilor publice are ca efecte reducerea costurilor de întreținere cu încălzirea, creșterea independenței energetice prin reducerea consumului de combustibil utilizat la prepararea agentului termic.
	Indicatorii de proiect care fac obiectul monitorizării implementării și performanței investiției propuse prin proiect sunt: scăderea consumului anual de energie finală în clădirile publice, scăderea consumului anual specific de energie primară, numărul clădirilor care beneficiază de măsuri de creștere a eficienței energetice.

2. Alte informații:
	Documentația la faza de expertiză tehnică și audit energetic aferente obiectivului de investiție din cadrul proiectului  „Reabilitare Școala Gimnazială 1- Școala Verde Inteligentă” au fost elaborate de către S.C. CUSTOMIMAGE  S.R.L.

Pentru realizarea investiției a fost analizată oportunitatea accesării de fonduri europene nerambursabile, fiind identificat ca primă sursă de finanțare apelul de proiecte Planul Național Redresare și Reziliență (PNRR 2020-2026), Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice. 

Concluzii:
Având în vedere necesitatea și oportunitatea accesării fondurilor europene nerambursabile disponibile prin Planul Național de Redresare și Reziliență, Componenta 5 – Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B.1: Renovarea integrată a clădirilor publice se propune depunerea și implementarea proiectului „Reabilitare Școala Gimnazială 1- Școala Verde Inteligentă”.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

